
R E F E R A T 

Privind completarea art.1 din Anexa la HCL nr. 13/27.01.2009 privind lucrările tehnico-edilitare care se execută pe domeniul public
Prin Hotărârea Consiliului Local nr. 13/27.01.2009 privind lucrările tehnico-edilitare care se execută pe domeniul public au fost reglementate normele care trebuie respectate la execuţia lucrărilor tehnico-edilitare care se execută pe domeniul public.
În urma verificărilor efectuate de către inspectorii de specialitate din cadrul Direcţiei Tehnice, privind respectarea normelor HCL 13/2009, au fost constatate numeroase încălcări ale acestora.

Astfel au fost amendate următoarele fapte:
· Au fost executate lucrări fără obţinerea Permisului de Spargere;

· Nu a fost respectată durata de execuţie a lucrărilor aprobată prin Permisul de Spargere;

· Nu a fost respectată modalitatea de execuţie impusă prin Permisul acordat;

· Nu au fost îndepărtate molozul şi pământul rezultate din săpătură;

· Refacerea sistemului rutier afectat nu a fost executată corespunzător, conducând la tasări ale drumului;

· Semnalizarea necorespunzătoare sau chiar nesemnalizarea punctelor de  lucru;

· Nu a fost respectat termenul de refacere a tramei stradale;

Toate aceste fapte însă au repercursiuni asupra siguranţei şi confortului tuturor

participanţilor la trafic atât auto cât şi pietonal.
Astfel nerespectarea duratei de execuţie a lucrărilor, a termenului de refacere, a modului de refacere a lucrărilor perturbă derularea fluent a circulaţiei şi conduce la blocaje în trafic prin crearea de cozi imense de maşini, în contextual în care în municipiul Timişoara circulă un număr foarte mare de maşini.
Semnalizarea necorespunzătoare sau şi mai grav nesemnalizarea lucrărilor periclitează securitatea traficului pe sectorul de drum pe care se execută lucrarea tehnico-edilitară, putând provoca accidente şi/sau deteriorări ale autovehiculelor.
La toate cele de mai sus se adaugă şi faptul că pentru finalizarea lucrărilor în conformitate cu HCL nr. 13/2009 au fost numeroase cazuri în care a fost necesară chiar aplicarea a mai mult de o singură amendă, acordându-se chiar şi 7 amenzi pentru a obliga executantul să respecte prevederile legale.
Având în vedere cele menţionate, pentru a reduce numărul de abateri de la dispoziţiile referitoare la execuţia lucrărilor tehnico-edilitare, ale căror efecte se răsfrâng în mod negativ asupra circulaţiei în oraş,  în conformitate cu prevederile Ordonanţei nr. 2/12.07.2001 privind regimul juridic al contravenţiilor, actualizată, articolele: 2, alin. (2), art. 3, alin. (1) şi art. 5, alin. (3), litera f):
Cod  FO 53-01,ver.2
           PROPUNEM:

În cazul unor încălcări repetate la Normele privind lucrările tehnico-edilitare care se execută pe domeniul public, de către executant, respectiv săvârşirea a 3 abateri,  acestuia nu i se va elibera nici un Permis de Spargere pe raza municipiului Timişoara, până la  îndeplinirea cumulativă a  următoarelor  obligaţii:

· predarea către Primăria Municipiului Timişoara, în conformitate cu prevederile legale, a amplasamentelor tuturor  lucrărilor ce afectează domeniul public, aflate în derulare la data  aplicării celei de-a treia sancţiuni, şi

· plata tuturor amenzilor stabilite prin cele 3 Procese Verbale de constatare şi sancţionare a contravenţiilor, emise de către Serviciul de specialitate din cadrul Primăriei Municipiului Timişoara.


Totodată propunem ca, în caz de nerefacere a domeniului public afectat, executantul  să fie sancţionat cu : amendă contravenţională şi  plata cheltuielilor pentru refacerea tramei stradale, conform devizului întocmit de către constructorul care a executat lucrările de refacere. Dovada achitării amenzilor stabilite prin Procesul Verbal de constatare şi sancţionare a contravenţiilor se va prezenta Serviciului de specialitate din cadrul Primăriei Municipiului Timişoara, care a aplicat sancţiunea. 

Lucrările de refacere a drumului se vor realiza de către executantul cu care s-a încheiat contractul de întreţinere străzi şi/sau trotuare din sectorul afectat de execuţia lucrărilor tehnico-edilitare în cauză, iar contravaloarea lucrărilor se va recupera de la executantul în culpă

CONSILIUL LOCAL

PROIECT DE HOTĂRÂRE

Privind completarea art.1 din Anexa la HCL nr. 13/27.01.2009 privind lucrările tehnico-edilitare care se execută pe domeniul public
Având în vedere Referatul nr.SC  2015 – 11538 / 04.05.2015 al Primarului Municipiului Timişoara – domnul Nicolae Robu;


Având în vedere avizele Comisiei  pentru studii , prognoze, economie, buget, finanţe, impozite şi taxe, Comisiei pentru dezvoltare urbanistică, amenajarea teritoriului şi patrimoniu, Comisiei pentru administrarea domeniului public şi privat, servicii publice şi comerţ, regii autonome şi societăţi comerciale, Comisiei pentru administraţie locală, juridică, ordine publică, drepturile omului şi probleme ale minorităţilor, Comisiei pentru cultură, ştiinţă, învăţământ, sănătate, protecţie socială, turism, ecologie, sport şi culte din cadrul Consiliului Local al Municipiului Timişoara;


Având în vedere prevederile art. 2 alin. (2), art. 3 alin. (1) şi art. 5 din O.G. nr. 2/12.07.2001 privind regimul juridic al contravenţiilor;

În conformitate cu prevederile art. 36 alin. (2) lit. b) din Legea nr. 215/2001 privind administraţia publică locală republicată şi modificată;

În temeiul art. 45 din  Legea nr. 215/2001 privind administraţia publică locală;
HOTĂRĂŞTE:

Art.1. Se completează art. 1 din Anexa la HCL nr. 13/27.01.2009, cu o nouă literă, lit. i) după cum urmează:

„În cazul unor încălcări repetate la Normele privind lucrările tehnico-edilitare care se execută pe domeniul public, de către executant, respectiv săvârşirea a 3 abateri,  acestuia nu i se va elibera nici un Permis de Spargere pe raza municipiului Timişoara, până la  îndeplinirea cumulativă a  următoarelor  obligaţii:

· predarea către Primăria Municipiului Timişoara, în conformitate cu prevederile legale, a amplasamentelor tuturor  lucrărilor ce afectează domeniul public, aflate în derulare la data  aplicării celei de-a treia sancţiuni, şi

· plata tuturor amenzilor stabilite prin cele 3 Procese Verbale de constatare şi sancţionare a contravenţiilor, emise de către Serviciul de specialitate din cadrul Primăriei Municipiului Timişoara.


În caz de nerefacere a domeniului public afectat, executantul  va fi sancţionat cu : amendă contravenţională şi cu plata cheltuielilor pentru refacerea tramei stradale, conform devizului întocmit de către constructorul care a executat lucrările de refacere. Dovada achitării amenzilor stabilite prin Procesul Verbal de constatare şi sancţionare a contravenţiilor se va prezenta Serviciului de specialitate din cadrul Primăriei Municipiului Timişoara, care a aplicat sancţiunea. 

Lucrările de refacere a drumului se vor realiza de către executantul cu care s-a încheiat contractul de întreţinere străzi şi/sau trotuare din sectorul afectat de execuţia lucrărilor tehnico-edilitare în cauză, iar contravaloarea lucrărilor se va recupera de la executantul în culpă .”

Art.2. Cu aducere spre îndeplinire a prezentei hotărâri se încredinţează Direcţia Tehnică, din cadrul Primăriei Municipiului Timişoara.

Art. 3. Prezenta hotărâre se comunică:

- Instituţiei Prefectului - Judeţul Timiş;

- Primarului Municipiului Timişoara;

- Serviciului Juridic;

- Direcţiei Tehnice;

- Direcţiei Economice;


- Direcţiei Urbanism;


- Direcţiei de Mediu;

 
- Direcţiei Dezvoltare;


- Direcţiei Comunicare;


- Direcţiei Instituţii Şcolare, Medicale, Sportive şi Culturale;


- Direcţiei Clădiri, Terenuri şi Dotări Diverse;


- Corpului de Control şi Antifraudă al Primarului;


- Biroului Managementul Calităţii;


- Biroului Audit; 


- Mass - media locale.

PREŞEDINTE DE ŞEDINŢĂ,





CONSILIER

